标题：边塞
解释
边塞：biān sài   亦作“邉塞”。
解释：边疆地区的要塞。泛指边疆。
例句：《史记·三王世家》：“宜专边塞之思虑，暴骸中野无以报。” 唐 孟浩然《同张明府清镜叹》诗：“寄语边塞人，如何久离别。” 明 冯梦龙 《邯郸梦·闺中闻捷》：“ 卢郎 去后愁无奈，音书断，困守著绿窗青琐，邉塞在天涯。” 杨朔 《戈壁滩上的春天》：“我又望望车外，一时觉得大路两旁不再是遥远的边塞，好像是树，满是花，满是人烟。”
边塞诗
王昌龄
塞下曲四首 
蝉鸣空桑林，八月萧关道。 
出塞入塞寒，处处黄芦草。 
从来幽并客，皆共尘沙老。 
莫学游侠儿，矜夸紫骝好。 
饮马渡秋水，水寒风似刀。 
平沙日未没，黯黯见临洮。 
昔日长城战，咸言意气高。 
黄尘足今古，白骨乱蓬蒿。 
奉诏甘泉宫，总征天下兵。 
朝廷备礼出，郡国豫郊迎。 
纷纷几万人，去者无全生。 
臣愿节宫厩，分以赐边城。 
边头何惨惨，已葬霍将军。 
部曲皆相吊，燕南代北闻。 
功勋多被黜，兵马亦寻分。 
更遣黄龙戍，唯当哭塞云。 
钱起 
卢龙塞行送韦掌记 
雨雪纷纷黑山外，行人共指卢龙塞。 
万里飞沙咽鼓鼙，三军杀气凝旌旆。 
陈琳书记本翩翩，料敌张兵夺酒泉。 
圣主好文兼好武，封侯莫比汉皇年。 
耿湋  
塞上曲 
惯习干戈事鞍马，初从少小在边城。 
身微久属千夫长，家远多亲五郡兵。 
懒说疆场曾大获，且悲年鬓老长征。 
塞鸿过尽残阳里，楼上凄凄暮角声。 
张籍 
横吹曲辞·出塞 
秋塞雪初下，将军远出师。 
分营长记火，放马不收旗。 
月冷边帐湿，沙昏夜探迟。 
征人皆白首，谁见灭胡时。 
裴说  
塞上曲 
极目望空阔，马羸程又赊。 
月生方见树，风定始无沙。 
楚水辞鱼窟，燕山到雁家。 
如斯名利役，争不老天涯。 
王之涣  
横吹曲辞·出塞 
黄河远上白云间，一片孤城万仞山。 
羌笛何须怨杨柳，春风不度玉门关。 
司空图  
塞上 
万里隋城在，三边虏气衰。 
沙填孤障角，烧断故关碑。 
马色经寒惨，雕声带晚悲。 
将军正闲暇，留客换歌辞。 
周朴  
塞上曲 
一阵风来一阵砂，有人行处没人家。 
黄河九曲冰先合，紫塞三春不见花。 
常建  
塞上曲 
翩翩云中使，来问太原卒。 
百战苦不归，刀头怨明月。 
塞云随阵落，寒日傍城没。 
城下有寡妻，哀哀哭枯骨。 
武元衡 
出塞作 
夙驾逾人境，长驱出塞垣。 
边风引去骑，胡沙拂征辕。 
奏笳山月白，结阵瘴云昏。 
虽云风景异华夏，亦喜地理通楼烦。 
白羽矢飞先火炮，黄金甲耀夺朝暾。 
要须洒扫龙沙净，归谒明光一报恩。 
李颀  
古塞下曲 
行人朝走马，直指蓟城傍。 
蓟城通漠北，万里别吾乡。 
海上千烽火，沙中百战场。 
军书发上郡，春色度河阳。 
袅袅汉宫柳，青青胡地桑。 
琵琶出塞曲，横笛断君肠。 
刘得仁  
塞上行作 
乡井从离别，穷边触目愁。 
生人居外地，塞雪下中秋。 
雁举之衡翅，河穿入虏流。 
将军心莫苦，向此取封侯。 
王贞白  
入塞 
玉殿论兵事，君王诏出征。 
新除羽林将，曾破月支兵。 
惯历塞垣险，能分部落情。 
从今一战胜，不使虏尘生。 
杜荀鹤  
塞上伤战士 
战士说辛勤，书生不忍闻。 
三边远天子，一命信将军。 
野火烧人骨，阴风卷阵云。 
其如禁城里，何以重要勋。 
齐己  
送人游塞 
槐柳野桥边，行尘暗马前。 
秋风来汉地，客路入胡天。 
雁聚河流浊，羊群碛草膻。 
那堪陇头宿，乡梦逐潺湲。 
李昌符  
书边事（一作边行书事，一作塞上行） 
朔野烟尘起，天军又举戈。 
阴风向晚急，杀气入秋多。 
树尽禽栖草，冰坚路在河。 
汾阳无继者，羌虏肯先和。 
于鹄  
塞上曲（一作出塞曲） 
行人朝走马，直走蓟城傍。 
蓟城通汉北，万里别吴乡。 
海上一烽火，沙中百战场。 
军书发上郡，春色度河阳。 
袅袅汉宫柳，青青胡地桑。 
琵琶出塞曲，横笛断君肠。 
贾至  
出塞曲 
万里平沙一聚尘，南飞羽檄北来人。 
传道五原烽火急，单于昨夜寇新秦。 
杨炯  
出塞 
塞外欲纷纭，雌雄犹未分。 
明堂占气色，华盖辨星文。 
二月河魁将，三千太乙军。 
丈夫皆有志，会见立功勋。 
郭震  
塞上 
塞外虏尘飞，频年出武威。 
死生随玉剑，辛苦向金微。 
久戍人将老，长征马不肥。 
仍闻酒泉郡，已合数重围。 
杜甫 
前出塞九首 
戚戚去故里，悠悠赴交河。 
公家有程期，亡命婴祸罗。 
君已富土境，开边一何多。 
弃绝父母恩，吞声行负戈。 
出门日已远，不受徒旅欺。 
骨肉恩岂断，男儿死无时。 
走马脱辔头，手中挑青丝。 
捷下万仞冈，俯身试搴旗。 
磨刀呜咽水，水赤刃伤手。 
欲轻肠断声，心绪乱已久。 
丈夫誓许国，愤惋复何有。 
功名图骐驎，战骨当速朽。 
送徒既有长，远戍亦有身。 
生死向前去，不劳吏怒嗔。 
路逢相识人，附书与六亲。 
哀哉两决绝，不复同苦辛。 
迢迢万馀里，领我赴三军。 
军中异苦乐，主将宁尽闻。 
隔河见胡骑，倏忽数百群。 
我始为奴仆，几时树功勋。 
挽弓当挽强，用箭当用长。 
射人先射马，擒贼先擒王。 
杀人亦有限，列国自有疆。 
苟能制侵陵，岂在多杀伤。 
驱马天雨雪，军行入高山。 
径危抱寒石，指落曾冰间。 
已去汉月远，何时筑城还。 
浮云暮南征，可望不可攀。 
单于寇我垒，百里风尘昏。 
雄剑四五动，彼军为我奔。 
虏其名王归，系颈授辕门。 
潜身备行列，一胜何足论。 
从军十年馀，能无分寸功。 
众人贵苟得，欲语羞雷同。 
中原有斗争，况在狄与戎。 
丈夫四方志，安可辞固穷。 
常建  
塞下曲四首 
玉帛朝回望帝乡，乌孙归去不称王。 
天涯静处无征战，兵气销为日月光。 
北海阴风动地来，明君祠上望龙堆。 
髑髅皆是长城卒，日暮沙场飞作灰。 
龙斗雌雄势已分，山崩鬼哭恨将军。 
黄河直北千馀里，冤气苍茫成黑云。 
因嫁单于怨在边，蛾眉万古葬胡天。 
汉家此去三千里，青冢常无草木烟。 
李益  
塞下曲 
蕃州部落能结束，朝暮驰猎黄河曲。 
燕歌未断塞鸿飞，牧马群嘶边草绿。 
秦筑长城城已摧，汉武北上单于台。 
古来征战虏不尽，今日还复天兵来。 
黄河东流流九折，沙场埋恨何时绝。 
蔡琰没去造胡笳，苏武归来持汉节。 
为报如今都护雄，匈奴且莫下云中。 
请书塞北阴山石，愿比燕然车骑功。 
高适  
塞下曲 
结束浮云骏，翩翩出从戎。 
且凭天子怒，复倚将军雄。 
万鼓雷殷地，千旗火生风。 
日轮驻霜戈，月魄悬雕弓。 
青海阵云匝，黑山兵气冲。 
战酣太白高，战罢旄头空。 
万里不惜死，一朝得成功。 
画图麒麟阁，入朝明光宫。 
大笑向文士，一经何足穷。 
古人昧此道，往往成老翁。 
戴叔伦 
塞上曲二首 
军门频纳受降书，一剑横行万里馀。 
汉祖谩夸娄敬策，却将公主嫁单于。 
汉家旌帜满阴山，不遣胡儿匹马还。 
愿得此身长报国，何须生入玉门关。 
杜甫  
横吹曲辞·前出塞九首 
戚戚去故里，悠悠赴交河。 
公家有程期，亡命婴祸罗。 
君已富土境，开边一何多。 
弃绝父母恩，吞声行负戈。 
出门日已远，不受徒旅欺。 
骨肉恩岂断，男儿死无时。 
走马脱辔头，手中挑青丝。 
捷下万仞冈，俯身试搴旗。 
磨刀呜咽水，水赤刃伤手。 
欲轻肠断声，心绪乱已久。 
丈夫誓许国，愤惋复何有。 
功名图麒麟，战骨当速朽。 
送徒既有长，远戍亦有身。 
生死向前去，不劳吏怒嗔。 
路逢相识人，附书与六亲。 
哀哉两决绝，不复同苦辛。 
迢迢万馀里，领我赴三军。 
军中异苦乐，主将宁尽闻。 
隔河见胡骑，倏忽数百群。 
我始为奴仆，几时树功勋。 
挽弓当挽强，用箭当用长。 
射人先射马，擒贼先擒王。 
杀人亦有限，列国自有疆。 
苟能制侵陵，岂在多杀伤。 
驱马天雨雪，军行入高山。 
径危抱寒石，指落曾冰间。 
已去汉月远，何时筑城还。 
浮云暮南征，可望不可攀。 
单于寇我垒，百里风尘昏。 
雄剑四五动，彼军为我奔。 
虏其名王归，系颈授辕门。 
潜身备行列，一胜何足论。 
从军十年馀，能无分寸功。 
众人贵苟得，欲语羞雷同。 
中原有斗争，况在狄与戎。 
丈夫四方志，安可辞固穷。 
王昌龄  
塞上曲 
秋风夜渡河，吹却雁门桑。 
遥见胡地猎，鞴马宿严霜。 
五道分兵去，孤军百战场。 
功多翻下狱，士卒但心伤。 
马戴  
横吹曲辞·出塞 
金带连环束战袍，马头冲雪度临洮。 
卷旗夜劫单于帐，乱斫胡兵缺宝刀。 
王昌龄  
出塞二首 
秦时明月汉时关，万里长征人未还。 
但使龙城飞将在，不教胡马度阴山。 
骝马新跨白玉鞍，战罢沙场月色寒。 
城头铁鼓声犹振，匣里金刀血未干。 
王维  
使至塞上 
单车欲问边，属国过居延。 
征蓬出汉塞，归雁入胡天。 
大漠孤烟直，长河落日圆。 
萧关逢候吏，都护在燕然。 
高适  
和王七玉门关听吹笛（一作塞上闻笛） 
胡人吹笛戍楼间，楼上萧条海月闲。 
借问落梅凡几曲，从风一夜满关山。 
卢纶  
和张仆射塞下曲 
鹫翎金仆姑，燕尾绣蝥弧。 
独立扬新令，千营共一呼。 
林暗草惊风，将军夜引弓。 
平明寻白羽，没在石棱中。 
月黑雁飞高，单于夜遁逃。 
欲将轻骑逐，大雪满弓刀。 
野幕敞琼筵，羌戎贺劳旋。 
醉和金甲舞，雷鼓动山川。 
调箭又呼鹰，俱闻出世能。 
奔狐将迸雉，扫尽古丘陵。 
亭亭七叶贵，荡荡一隅清。 
他日题麟阁，唯应独不名。 
王季友 
古塞曲 
进军飞狐北，穷寇势将变。 
日落沙尘昏，背河更一战。 
騂马黄金勒，雕弓白羽箭。 
射杀左贤王，归奏未央殿。 
欲言塞下事，天子不召见。 
东出咸阳门，哀哀泪如霰。 
卢纶  
从军行（一作李端诗，题云塞上） 
二十在边城，军中得勇名。 
卷旗收败马，占碛拥残兵。 
覆阵乌鸢起，烧山草木明。 
塞闲思远猎，师老厌分营。 
雪岭无人迹，冰河足雁声。 
李陵甘此没，惆怅汉公卿。 
李白  
塞上曲 
大汉无中策，匈奴犯渭桥。 
五原秋草绿，胡马一何骄。 
命将征西极，横行阴山侧。 
燕支落汉家，妇女无华色。 
转战渡黄河，休兵乐事多。 
萧条清万里，瀚海寂无波。 
高适  
塞上 
东出卢龙塞，浩然客思孤。 
亭堠列万里，汉兵犹备胡。 
边尘涨北溟，虏骑正南驱。 
转斗岂长策，和亲非远图。 
惟昔李将军，按节出皇都。 
总戎扫大漠，一战擒单于。 
常怀感激心，愿效纵横谟。 
倚剑欲谁语，关河空郁纡。 
马戴  
出塞词 
金带连环束战袍，马头冲雪度临洮。 
卷旗夜劫单于帐，乱斫胡儿缺宝刀。 
张仲素  
塞上曲 
卷旆生风喜气新，早持龙节静边尘。 
汉家天子图麟阁，身是当今第一人。 
杜甫  
后出塞五首 
男儿生世间，及壮当封侯。 
战伐有功业，焉能守旧丘。 
召募赴蓟门，军动不可留。 
千金买马鞭，百金装刀头。 
闾里送我行，亲戚拥道周。 
斑白居上列，酒酣进庶羞。 
少年别有赠，含笑看吴钩。 
朝进东门营，暮上河阳桥。 
落日照大旗，马鸣风萧萧。 
平沙列万幕，部伍各见招。 
中天悬明月，令严夜寂寥。 
悲笳数声动，壮士惨不骄。 
借问大将谁，恐是霍嫖姚。 
古人重守边，今人重高勋。 
岂知英雄主，出师亘长云。 
六合已一家，四夷且孤军。 
遂使貔虎士，奋身勇所闻。 
拔剑击大荒，日收胡马群。 
誓开玄冥北，持以奉吾君。 
献凯日继踵，两蕃静无虞。 
渔阳豪侠地，击鼓吹笙竽。 
云帆转辽海，粳稻来东吴。 
越罗与楚练，照耀舆台躯。 
主将位益崇，气骄凌上都。 
边人不敢议，议者死路衢。 
我本良家子，出师亦多门。 
将骄益愁思，身贵不足论。 
跃马二十年，恐辜明主恩。 
坐见幽州骑，长驱河洛昏。 
中夜间道归，故里但空村。 
恶名幸脱免，穷老无儿孙。 
令狐楚  
塞下曲二首 
雪满衣裳冰满须，晓随飞将伐单于。 
平生意气今何在，把得家书泪似珠。 
边草萧条塞雁飞，征人南望泪沾衣。 
黄尘满面长须战，白发生头未得归。凉州词 
（唐）王翰 
葡萄美酒夜光杯， 
欲饮琵琶马上催。 
醉卧沙场君莫笑， 
古来征战几人回。 
古 从 军 行 
李颀 
白日登山望烽火，黄昏饮马傍交河。 
行人刁斗风沙暗，公主琵琶幽怨多。 
野营万里无城郭，雨雪纷纷连大漠。 
胡雁哀鸣夜夜飞，胡儿眼泪双双落。 
闻道玉门犹被遮，应将性命逐轻车。 
年年战骨埋荒外，空见蒲萄入汉家。 
从 军 行 
王昌龄 
青海长云暗雪山， 
孤城遥望玉门关。 
黄沙百战穿金甲， 
不破楼兰终不还。 
关 山 月 
李 白 
明月出天山，苍茫云海间。 
长风几万里，吹度玉门关。 
汉下白登道，胡窥青海湾。 
由来征战地，不见有人还。 
戍客望边邑，思归多苦颜。 
高楼当此夜，叹息未应闲。 
塞下曲六首（选一） 
李 白 
五月天山雪，无花只有寒。 
笛中闻折柳，春色未曾看。 
晓战随金鼓，宵眠抱玉鞍。 
愿将腰下剑，直为斩楼兰。 
望 蓟 门 
祖 咏 
燕台一望客心惊，笳鼓喧喧汉将营。 
万里寒光生积雪，三边曙色动危旌。 
沙场烽火连胡月，海畔云山拥蓟城。 
少小虽非投笔吏，论功还欲请长缨。 
前出塞九首(选一) 
杜 甫 
挽弓当挽强，用箭当用长。 
射人先射马，擒贼先擒王。 
杀人亦有限，列国自有疆。 
苟能制侵陵，岂在多杀伤。 
军 城 早 秋 
严 武 
昨夜秋风入汉关， 
朔云边月满西山。 
更催飞将追骄虏， 
莫遣沙场匹马还。 
夜上受降城闻笛 
李 益 
回乐峰前沙似雪， 
受降城外月如霜。 
不知何处吹芦管， 
一夜征人尽望乡。 
塞 下 曲(二首) 
卢 纶 
林暗草惊风，将军夜引弓。 
平明寻白羽，没在石稜中。 
月黑雁飞高，单于夜遁逃。 
欲将轻骑逐，大雪满弓刀。 
征 人 怨 
柳中庸 
岁岁金河复玉关， 
朝朝马策与刀环。 
三春白雪归青冢， 
万里黄河绕黑山。 
雁门太守行 
李 贺 
黑云压城城欲摧，甲光向日金鳞开。 
角声满天秋色里，塞上胭脂凝夜紫。 
半卷红旗临易水，霜重鼓寒声不起。 
报君黄金台上意，提携玉龙为君死。 
陇 西 行 
陈 陶 
誓扫匈奴不顾身， 
五千貂锦丧胡尘。 
可怜无定河边骨， 
犹是春闺梦里人。 
己 亥 岁 
曹 松 
泽国江山入战图， 
生民何计乐樵苏。 
凭君莫话封侯事， 
一将功成万骨枯。 
边塞行 
杨凭 
九原临得水，双足是重城。 
独许为儒老，相怜从骑行。 
细丛榆塞迥，高点雁山晴。 
圣主嗤炎汉，无心自勒兵。
边塞
我国四大边塞诗人是: 高适、岑参、王昌龄、王之涣. 唐代边塞诗人主要的代表作家是高适、岑参、王昌龄、李颀、崔颢等。　　隋唐以来一百几十年中，由于边境战争的频繁，疆土的扩大，以及民族经济、文化的交流，人们对边塞生活渐渐关心，对边塞的知识也丰富了，他们对边塞不仅不感到那么荒凉可怕，而且还感到新奇。一部分仕途失意的文人，更把立功边塞当作求助功名的新出路。       在这些社会历史条件下，从隋代以来，边塞诗不断增多，四杰和陈子昂对边塞诗又有新的发展。到盛唐时期，边塞生活已经成为诗人们共同注意的主题。但在这方面成就最高的是有边塞生活体验的高适和岑参，王昌龄、李颀等也有值得注意的成绩。他们从各方面深入表现边塞生活，在艺术上也有新的创造，大大地促进了盛唐诗歌的繁荣。但上述诗人的优秀作品也并不限于边塞诗。